Diari Oficial de la Generalitat Valenciana


Sumari del DOGV 6097, del 08-09-2009 (2009/9936)

RESOLUCIÓ de 20 de juliol de 2009, de la Universitat Jaume I, per la qual es convoquen concursos d'accés a places de cossos docents universitaris.
--------------------------------------------------------------------------------------------------------------------------------------------------

### Dades del document

Número de DOGV
:   6097

Data del DOGV
:   08-09-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/9936


Data del document
:   20-07-2009

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 20 de juliol de 2009, de la Universitat Jaume I, per la qual es convoquen concursos d'accés a places de cossos docents universitaris. [2009/9936]
De conformitat amb el que disposa l'article 63 de la Llei Orgànica 6/2001, de 21 de desembre, d'Universitats (a partir d'ara, LOU), modificada per Llei Orgànica 4/2007, de 12 d'abril, el Reial Decret 1313/2007, de 5 d'octubre, pel qual es regula el règim dels concursos d'accés a cossos docents universitaris (a partir d'ara RDA) i en virtut de l'acord de data 13 de juliol de 2009, del Consell de Govern de la Universitat Jaume I, aquest Rectorat, fent ús de les competències previstes en l'article 73 dels Estatuts de la Universitat Jaume I, aprovats pel Decret 252/2003, de 19 de desembre, del Consell de la Generalitat (a partir d'ara EUJI), convoca:
Concurs d'accés a les places que s'indiquen en l'annex I d'aquesta resolució, d'acord amb les bases següents:
Primera
Aquest concurs es regeix pel que disposa la LOU; el RDA; els EUJI, i per la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, així com per les presents bases i, amb caràcter supletori, pel que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada parcialment per la Llei 4/1999, de 13 de gener (a partir d'ara LRJPAC), i en la legislació general de funcionaris civils de l'Estat.
Segona
Per a ser admès en aquest concurs es requereixen els següents requisits generals:
a) Nacionalitat. Ser espanyol, tenir la nacionalitat d'altres estats membres de la Unió Europea o tenir la nacionalitat de qualsevol dels altres Estats en què, en virtut dels tractats internacionals subscrits per la Unió Europea i ratificats per l'Estat espanyol, siga aplicable la lliure circulació de treballadors en els termes en què s'haja definit en el Tractat Constitutiu de la Unió Europea.
També poden ser admesos el cònjuge, els descendents i els descendents del cònjuge, tant dels ciutadans espanyols com dels nacionals dels altres estats membres de la Unió Europea o dels estats en què, en virtut de tractats internacionals subscrits per la Unió Europea i ratificats per l'Estat espanyol, siga aplicable la lliure circulació de treballadors en els termes en què s'haja definit en el Tractat Constitutiu de la Unió Europea, siga quina siga la seua nacionalitat, sempre que els cònjuges no estiguen separats de dret i, pel que fa als descendents, tinguen menys de vint-i-un anys o siguen majors d'aquesta edat però visquen a càrrec dels seus progenitors.
Així mateix, hi poden participar els aspirants de nacionalitat estrangera no comunitària, quan, en l'estat de la seua nacionalitat, als espanyols se'ls reconega aptitud legal per a ocupar en la docència universitària posicions anàlogues a les dels funcionaris dels cossos docents universitaris espanyols, a l'efecte dels quals el Consell d'Universitats sol·licitarà informe dels ministeris d'Assumptes Exteriors i d'Administracions Públiques
En el moment de presentació de la sol·licitud de participació en el procés selectiu, ha d'acreditar-se la nacionalitat, i també, si escau, el vincle de parentiu, i el d'estar vivint a càrrec dels progenitors, d'acord amb el que preveu l'article 8 del Reial Decret 543/2001, de 18 de maig, sobre accés a l'ocupació pública de l'administració general de l'Estat i els seus organismes públics de nacionals d'altres estats a què és d'aplicació el dret a la lliure circulació de treballadors.
L'acreditació de la nacionalitat i la resta de requisits exigits en la convocatòria, s'ha de realitzar per mitjà dels documents corresponents, certificats per les autoritats competents del país d'origen traduïts a l'espanyol, que serà la llengua oficial en què tindrà lloc el desenvolupament de les proves i el coneixement del qual serà exigit a tots els participants. Amb aquesta finalitat se celebrarà una prova de coneixement, de la qual estaran exempts els concursants de nacionalitat espanyola i els que acrediten estar en possessió del diploma d'espanyol com a llengua estrangera.
b) Edat. Tenir setze anys complits i no excedir els setanta anys d'edat.
c) No haver estat separat mitjançant expedient disciplinari del servei de cap de les administracions públiques (de l'Estat o de l'autonòmica, de la local o la institucional), ni trobar-se inhabilitat per a l'exercici de les funcions públiques. Els aspirants amb nacionalitat no espanyola han d'acreditar igualment que no es troben incursos en cap sanció disciplinària o condemna penal que impossibilite l'accés a la funció pública en el seu estat d'origen.
d) No patir cap malaltia ni estar afectat per cap limitació física o psíquica incompatible amb l'exercici de les funcions corresponents al cos del funcionariat docent universitari.
Tercera
A més dels requisits generals, els candidats han de complir els següents requisits específics:
a) Poden presentar-se als concursos d'accés els que han sigut acreditats d'acord amb el que estableixen els articles 12 i 13 i les disposicions addicionals primera, segona, tercera i quarta del Reial Decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris.
Així mateix, poden presentar-se els que resulten habilitats d'acord amb el que establix el Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés, de conformitat amb el que establix l'article 4 del Reial Decret 1313/2007.
S'entendrà que les persones habilitades per a càtedres d'escola ho estan per a professorat titular d'universitat.
També poden presentar-se els funcionaris dels cossos docents universitaris d'igual o inferior categoria.
b) No poden formar part del present concurs d'accés els que es troben inclosos en la prohibició continguda en l'article 9.4 del Reial Decret 1313/2007, és a dir, aquells que no hagen ocupat durant, almenys, dos anys una plaça anteriorment obtinguda per concurs d'accés en una altra universitat.
c) Els requisits enumerats en la base segona i en aquesta base s'hauran de complir en la data de finalització del termini de presentació de sol·licituds i mantenir-se fins al moment de la presa de possessió com a funcionari de carrera.
Quarta
Les persones que desitgen prendre part en la prova selectiva han de presentar el model oficial de la sol·licitud que s'adjunta en l'annex II dirigit al rector de la Universitat Jaume I, i s'ha de presentar al Registre de la Universitat Jaume I, sense perjudici del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. El termini començarà a partir de l'endemà a la data de la publicació en el Diari Oficial de la Comunitat Valenciana o en el Boletín Oficial del Estado i finalitzarà transcorreguts vint dies hàbils des de l'última publicació. Juntament amb la sol·licitud que s'adjunta en l'annex II s'ha de presentar la documentació següent que acredita els requisits necessaris per a participar en aquest concurs:
a) Fotocòpia del document nacional d'identitat vigent. En el cas de no ser espanyol, s'ha de presentar una fotocòpia del document acreditatiu de la nacionalitat, targeta d'identitat o una fotocòpia del passaport.
b) Certificats en què s'acredita el compliment dels requisits específics que assenyala la base tercera per a participar en el concurs d'accés.
c) Justificant d'ingrés o abonament, mitjançant el resguard original de la transferència bancària de la quantitat de 26,82 euros, en concepte de drets d'examen, en el compte corrent de la Universitat Jaume I (número 4672029686 de Bancaixa, entitat 2077, sucursal 0580 de Castelló de la Plana).
La falta del pagament d'aquests drets durant el termini de presentació d'instàncies no és esmenable.
Cinquena
Una vegada finalitzat el termini de presentació de sol·licituds el rector de la Universitat Jaume I dictarà una resolució en un termini màxim de quinze dies hàbils, en què es declararà aprovada la llista provisional d'admesos i exclosos, i s'indicarà, respecte a aquests últims, la causa de la seua exclusió. Aquesta resolució es publicarà en el tauler d'anuncis i en la pàgina web del Servei de Recursos Humans (, on la podreu trobar seguint aquest camí: «Convocatòries en vigor» - «Accés funcionari de carrera» - «Concurs d'accés al cos de funcionaris docents» i busqueu la convocatòria concreta).
Contra aquesta resolució les persones interessades poden presentar reclamació o correcció corresponent davant del Rectorat en el termini de deu dies hàbils, comptadors des de l'endemà de la publicació de l'anunci o bé resoldre en el mateix termini, el motiu de l'exclusió
Finalitzat el termini de reclamacions i resoltes aquestes, el rector dictarà una resolució en què s'aprovarà la llista definitiva de candidats admesos i exclosos i que es notificarà en la forma anteriorment establida. Contra aquesta resolució es pot interposar recurs en els termes que preveu l'article 107 de la LRJPAC.
Sisena
Les composicions de les comissions són les que figuren a l'annex I d'aquesta convocatòria.
D'acord amb el que establix l'article 6.4 del Reial Decret 1313/2007, de 5 d'octubre, els currículums dels membres de les comissions de selecció es troben publicats en la pàgina web del Servei de Recursos Humans (, on la podreu trobar seguint aquest camí: «Convocatòries en vigor» - «Accés funcionari de carrera» - «Concurs d'accés al cos de funcionaris docents» i busqueu la convocatòria concreta). També es poden consultar al mateix Servei.
En virtut de l'article 26.1 de la LRJPAC, la comissió quedarà vàlidament constituïda sempre que assistisquen a l'acte de constitució tots els seus membres.
Una vegada constituïda la comissió, per a les successives actuacions el president ha de citar tots els membres assistents a l'acte de constitució.
Si algun membre de la comissió constituïda no assisteix a alguna de les actuacions, perdrà el dret com a membre de la comissió, i ja no pertocarà cap substitució.
Perquè les actuacions de la comissió siguen vàlides hi han de comparèixer, almenys, el president i el secretari.
Una vegada aprovada la llista definitiva de candidats admesos i exclosos, el president de la comissió dictarà una resolució en què convocarà tots els candidats admesos per a realitzar l'acte de presentació, amb indicació del dia, lloc i hora de realització.
Les dues resolucions s'han de notificar als destinataris amb una antelació mínima de deu dies naturals respecte de la data de l'acte per al qual són convocats.
Setena
La comissió ha de constituir-se dins dels quatre mesos següents a la publicació de la llista definitiva de candidats admesos en aquesta convocatòria.
Vuitena
En l'acte de presentació, que és públic, els concursants han de lliurar al president de la comissió la documentació següent:
a) Currículum acadèmic, docent i investigador, per triplicat i un exemplar de les publicacions i documents acreditatius del que es consigna en el currículum.
b) Projecte docent que el concursant proposa desenvolupar si obté la plaça a què concursa; el projecte s'ha d'ajustar a les especificacions establides en aquesta convocatòria.
c) Projecte d'investigació que el concursant proposa desenvolupar si obté la plaça a què concursa; aquest projecte s'ha d'ajustar a les especificacions establides en aquesta convocatòria.
Igualment, en l'acte de presentació es determinarà, mitjançant un sorteig, l'ordre d'actuació dels candidats i es fixaran el lloc, la data i l'hora del començament de les proves, que no podran realitzar-se abans de 24 hores des del mencionat acte, circumstàncies que la comissió farà públiques.
Així mateix, es fixarà el termini durant el qual els candidats poden examinar la documentació presentada pels altres aspirants.
Novena
El concurs d'accés consta d'una única prova, que és pública i que es realitzarà en el centre on té la seu el departament a què està adscrita la plaça. Consistirà en l'exposició oral en audiència pública del currículum acadèmic, docent i investigador del concursant, del projecte docent i d'investigació que proposa realitzar en relació amb el perfil de la plaça, altres mèrits que hi concórreguen, així com contrastar les seues capacitats per a l'exposició i debat davant de la comissió en la corresponent matèria o especialitat, durant el temps màxim que la comissió establisca en els criteris d'avaluació fixats en el moment de l'acte de constitució. S'entendrà com a projecte docent i d'investigació l'exposició de les línies bàsiques de docència i investigació que el candidat pretén desenvolupar si se li adjudica la plaça.
Finalitzada la prova, la comissió deliberarà i cada un dels seus membres ha d'emetre un vot amb informe raonat sobre la valoració de cada un dels concursants, que s'ha d'ajustar als criteris aprovats per la comissió, i no serà possible l'abstenció. Si hi ha unanimitat, aquests informes poden substituir-se per un informe únic i raonat de la comissió.
La comissió pot concloure el procediment selectiu, dins de les seues competències, amb alguna de les propostes següents: amb la cobertura de la plaça convocada o amb la no provisió de la plaça.
La proposta que corresponga es farà pública en el tauler d'anuncis del lloc on s'ha celebrat la prova.
Deu
Per al supòsit de cobertura de la plaça, la comissió elevarà al Rectorat una proposta motivada, amb una valoració individualitzada de cada candidat i amb assignació de puntuació numèrica, que tindrà caràcter vinculant, per ordre de preferència dels candidats, per a la proposta del seu nomenament, si escau, sense que es puga excedir en aquesta el nombre de places convocades a concurs.
Juntament amb la proposta, i en el termini de set dies hàbils següents a la finalització de les proves, el secretari de la comissió haurà d'entregar en la Secretaria General de la Universitat tota la documentació relativa a les actuacions de la comissió, així com una còpia de la documentació entregada per cada candidat, la qual, una vegada finalitzat i ferm el procés selectiu, podrà ser tornada si així ho sol·liciten.
Contra les propostes de les comissions seleccionadores dels concursos d'accés d'acreditats, els candidats poden presentar reclamació davant del Rectorat, segons el procediment establit en l'article 10 del Reial Decret 1313/2007, de 5 d'octubre, en el termini de deu dies, comptadors a partir del següent de la seua publicació
Onze
Els candidats proposats per a la provisió de places han de presentar en el Registre General de la Universitat o per qualsevol dels altes procediments assenyalats en l'article 38.4 de la LRJPAC, en el termini de vint dies comptadors a partir de la data de publicació en el tauler d'anuncis del Servei de Recursos Humans, la documentació acreditativa següent:
a) Fotocòpia compulsada del document nacional d'identitat o, en el cas de no ser espanyol, del document oficial equivalent que acredite la nacionalitat en vigor.
b) Certificació mèdica oficial que acredite la possessió de la capacitat física i psíquica necessària per al desenvolupament de les funcions pròpies del professorat universitari.
c) Declaració jurada de no haver estat separat per resolució ferma d'expedient disciplinari, del servei de cap administració pública (de l'Estat, autonòmica, local o institucional), ni estar inhabilitat per sentència ferma per a l'exercici de les funcions públiques.
Si es tracta de nacionals dels restants estats membres de la Unió Europea o d'algun estat al qual en virtut dels tractats internacionals celebrats per la Unió Europea i ratificats per Espanya, s'aplique la lliure circulació de treballadors, aquests han d'acreditar mitjançant declaració jurada o promesa que no es troben incursos en sanció disciplinària o condemna penal que impedisca, en el seu Estat, l'accés a la funció pública, de conformitat amb el que estableix l'article 7.2 del Reial Decret 543/2001, de 18 de maig.
d) Documentació acreditativa de reunir els requisits que estableix l'article 4 del RDA.
Aquelles persones que tinguen la condició de funcionaris públics de carrera en actiu estan exemptes de justificar la documentació i els requisits, però han de presentar certificació del ministeri o l'organisme de què depenguen per a acreditar aquesta condició i totes les circumstàncies que consten en el seu full de serveis.
Dotze
El nomenament com a funcionari docent de carrera el realitza el rector, després que el candidat proposat presente la documentació acreditativa dels requisits establits en la base anterior.
En el cas que el concursant proposat no presente oportunament la documentació requerida, el rector de la Universitat nomenarà el següent concursant en l'ordre de valoració formulat, una vegada presentats els documents a què es refereix la base dotzena de la present convocatòria en el termini que s'habilite a l'efecte.
El nomenament, que serà inscrit en el corresponent registre de personal, ha d'especificar la denominació de la plaça: el cos i l'àrea de coneixement i el centre a què s'adscriu i també el número corresponent en la relació de llocs de treball. El nomenament serà publicat en el Boletín Oficial del Estado i en el Diari Oficial de la Comunitat Valenciana, i comunicat a la Secretaria General del Consell de Coordinació Universitària.
Tretze
La presa de possessió s'haurà de fer en el termini de 20 dies des de l'endemà de la publicació del nomenament, moment en què el candidat proposat adquirirà la condició de funcionari docent universitari del cos de què es tracte amb els drets i deures que hi són propis.
El candidat nomenat no pot participar en un nou concurs d'accés per a places de la mateixa categoria i àrea de coneixement de la mateixa universitat o d'una universitat diferent, fins que no hagen transcorreguts dos anys des de la data de la seua presa de possessió.
Norma final
Contra aquesta resolució es pot interposar recurs contenciós administratiu en el termini de dos mesos, a comptar des de l'endemà de la seua publicació d'acord amb l'article 8.3 de la Llei 29/1998, de 13 de juliol, reguladora de la Jurisdicció Contenciosa Administrativa, segons la redacció donada en la Llei Orgànica 19/2003, de 23 de desembre,
No obstant això, alternativament, les persones interessades poden optar per interposar un recurs de reposició, en el termini d'un mes, a comptar des de l'endemà de la data de la publicació, davant del mateix òrgan que la va dictar. En aquest cas, no es podrà interposar el recurs contenciós administratiu fins que no recaiga una resolució expressa o presumpta del recurs de reposició, d'acord amb el que disposen els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener (BOE de 14 de gener).
Castelló de la Plana, 20 de juliol de 2009.- El rector: Francisco Toledo Lobo.
ANNEX I
Cos: catedràtics d'universitat.
Classe de convocatòria: concurs d'accés.
1. Àrea de coneixement: Matemàtica Aplicada.
Departament al qual està adscrita: Matemàtiques.
Activitats que ha de realitzar qui obtinga la plaça:
Docència: Fonaments Matemàtics en l'Enginyeria II en l'Enginyeria Industrial.
Investigació: Codis UNESCO 1206.02, 1206.03, 1206.12.
Nombre de places: una.
Plaça núm.: 12737.
Comissió titular:
President: Jesús María Sanz Serna, catedràtic d'universitat, Universitat de Valladolid.
Vocal I: Lucas Antonio Jódar Sánchez, catedràtic d'universitat, Universitat Politècnica de València.
Vocal II: Antonio Elipe Sánchez, catedràtic d'universitat, Universitat de Saragossa.
Comissió suplent:
Presidenta: María Paz Calvo Cabrero, catedràtica d'universitat, Universitat de Valladolid.
Vocal I: Àngel Jorba i Monte, catedràtic d'universitat, Universitat de Barcelona.
Vocal II: Juan Ignacio Montijano Torcal, catedràtic d'universitat, Universitat de Saragossa.
2. Àrea de coneixement: Química Analítica.
Departament al qual està adscrita: Química Física i Analítica.
Activitats que ha de realitzar qui obtinga la plaça:
Docència: Química Analítica.
Investigació: Anàlisi Cromatogràfica (codi UNESCO 2301.03) Electroforesi Capilar (codi UNESCO 2301.99), Quimiometria (codi UNESCO 2301.99).
Nombre de places: una.
Plaça núm.: 12019.
Comissió titular:
Presidenta: María Celia García Álvarez-Coque, catedràtica d'universitat, Universitat de València.
Vocal I: Guillermo Ramis Ramos, catedràtic d'universitat, Universitat de València.
Vocal II: Víctor Cerdà Martín, catedràtic d'universitat, Universitat de les Illes Balears.
Comissió suplent:
Presidenta: María Pilar Campins Falcó, catedràtica d'universitat, Universitat de València.
Vocal I: Santiago Maspoch Andrés, catedràtic d'universitat, Universitat Autònoma de Barcelona.
Vocal II: Martí Roses Pascual, catedràtic d'universitat, Universitat de Barcelona.
3. Àrea de coneixement: Història Contemporània.
Departament al qual està adscrita: Història, Geografia i Art.
Activitats que ha de realitzar qui obtinga la plaça:
Docència i investigació: Historia d'Amèrica Llatina Contemporània.
Nombre de places: una.
Plaça núm.: 12837.
Comissió titular:
Presidenta: María Encarna Nicolás Marín, catedràtica d'universitat, Universitat de Múrcia.
Vocal I: Manuel Suárez Cortina, catedràtic d'universitat, Universitat de Cantàbria.
Vocal II: Ana Aguado Higón, catedràtica d'universitat, Universitat de València.
Comissió suplent:
President: Antonio Rivera Blanco, catedràtic d'universitat, Universitat del País Basc.
Vocal I: María Dolores Ramos Palomo, catedràtica d'universitat, Universitat de Màlaga.
Vocal II: Josep María Fradera Barceló, catedràtic d'universitat, Universitat Pompeu Fabra.
Cos: professors titulars d'universitat.
Classe de convocatòria: concurs d'accés
1. Àrea de coneixement: Llenguatges i Sistemes Informàtics.
Departament al qual està adscrita: Llenguatges i Sistemes Informàtics.
Activitats que ha de realitzar qui obtinga la plaça:
Docència: Metodologia i Tecnologia de la Programació. Gestió i Desenvolupament de Projectes Informàtics.
Investigació: Reconeixement Estadístic de Formes i Visió per Computador (codi UNESCO 1203.99).
Nombre de places: una.
Plaça núm.: 12142.
Comissió titular:
President: Filiberto Pla Bañón, catedràtic d'universitat, Universitat Jaume I.
Vocal I: José Salvador Sánchez Garreta, catedràtic d'universitat, Universitat Jaume I.
Vocal II: Pedro García Sevilla, professor titular d'universitat, Universitat Jaume I.
Comissió suplent:
President: Francesc J. Ferri i Rabasa, catedràtic d'universitat, Universitat de València.
Vocal I: Jorge Badenas Carpio, professor titular d'universitat, Universitat Jaume I.
Vocal II: Rafael Berlanga Llavorí, professor titular d'universitat, Universitat Jaume I.
2. Àrea de coneixement: Filologia Anglesa
Departament al qual està adscrita: Estudis Anglesos.
Activitats que ha de realitzar qui obtinga la plaça:
Docència: Anglès per a la Informàtica.
Investigació: Ensenyament de Llengües (Codi UNESCO 5701.11). Altres: Noves Tecnologies Aplicades a l'Autonomia de l'Aprenentatge de l'Anglès com a Llengua Estrangera (Codi UNESCO 5701.99).
Nombre de places: una.
Plaça núm.: 12967.
Comissió titular:
Presidenta: Eva Alcón Soler, catedràtica d'universitat, Universitat Jaume I.
Vocal I: Inmaculada Fortanet Gómez, professora titular d'universitat, Universitat Jaume I.
Vocal II: Juan Carlos Palmer Silveira, professor titular d'universitat, Universitat Jaume I.
Comissió suplent:
President: Federico Chaume Varela, catedràtic d'universitat, Universitat Jaume I.
Vocal I: Ignasi Navarro Ferrando, professor titular d'universitat, Universitat Jaume I.
Vocal II: Esther Usó Juan, professora titular d'universitat, Universitat Jaume I.